Source: https://www.riigiteataja.ee/akt/427122017009
Timestamp: 2020-01-20 13:38:25+00:00
Document Index: 6306208

Matched Legal Cases: ['§ 2', '§ 3', '§ 4', '§ 5', '§ 6', '§ 22', '§ 12', '§ 12', '§ 11', '§ 2', '§ 3', '§ 4', '§ 5', '§ 6']

Osavallakogu liikmetele osavallakogu tööst osavõtu eest tasu ja hüvituste maksmise ning osavallakogu liikme teenistuslähetusse saatmise kord – Riigi Teataja
Osavallakogu liikmetele osavallakogu tööst osavõtu eest tasu ja hüvituste maksmise ning osavallakogu liikme teenistuslähetusse saatmise kord
Osavallakogu liikmetele osavallakogu tööst osavõtu eest tasu ja hüvituste maksmise ning osavallakogu liikme teenistuslähetusse saatmise kord - sisukord
§ 2 Osavallakogu esimehe hüvitus (tasu)
§ 3 Osavallakogu liikme tasu
§ 4 Osavallakogu ülesannete täitmisel tehtud kulutuste hüvitamine
§ 5 Osavallakogu liikme tasu ja hüvituse väljamaksmine
§ 6 Osavallakogu liikme teenistuslähetusse saatmine
RT IV, 27.12.2017, 9
Vastu võetud 21.12.2017 nr 14
Määrus kehtestatakse kohaliku omavalitsuse korralduse seaduse § 22 lõike 1 punkti 11 ja Pärnu Linnavolikogu 21.12.2017 määruse nr 12 „Audru osavalla põhimäärus“ § 12 lõigete 8 ja 9, Pärnu Linnavolikogu 21.12.2017 määruse nr 13 „Paikuse osavalla põhimäärus“ § 12 lõigete 8 ja 9 ning Pärnu Linnavolikogu 21.12.2017 määruse nr 11 „Tõstamaa osavalla põhimäärus“ § 11 lõigete 8 ja 9 alusel ning võttes arvesse Audru Vallavolikogu 15. detsember 2016 otsusega nr 52, Paikuse Vallavolikogu 15. detsembri 2016 otsusega nr 50 ja Pärnu Linnavolikogu 15. detsembri 2016 otsusega nr 100 kinnitatud Audru valla, Paikuse valla ja Pärnu linna ühinemislepingu.
Käesolev määrus reguleerib Audru, Paikuse ja Tõstamaa osavallakogu (edaspidi osavallakogu) esimehele ja liikmetele osavallakogu tööst osavõtu eest tasu või hüvituse ja osavallakogu ülesannete täitmisel tehtud kulutuste eest hüvituse suuruse ja maksmise põhimõtteid ning teenistuslähetusse saatmist.
§ 2. Osavallakogu esimehe hüvitus (tasu)
Osavallakogu esimehele makstakse osavallakogu tööst osavõtu ning esimehe ülesannete täitmise eest hüvitust (tasu) 300 eurot kuus kuni 9-liikmelise osavallakogu puhul ja 600 eurot kuus 10-ne ja enama liikmelise osavallakogu puhul.
§ 3. Osavallakogu liikme tasu
Osavallakogu liikmele, välja arvatud osavallakogu esimees, makstakse osavallakogu tööst osavõtu eest tasu 60 eurot kuus.
§ 4. Osavallakogu ülesannete täitmisel tehtud kulutuste hüvitamine
Osavallakogu ülesannete täitmisel (sealhulgas teenistuslähetuses viibides) tehtud kulutused hüvitatakse osavallakogu esimehele kuludokumentide ja Pärnu Linnavolikogu esimehe käskkirja alusel ning osavallakogu liikmele kuludokumentide ja osavallakogu esimehe käskkirja alusel.
§ 5. Osavallakogu liikme tasu ja hüvituse väljamaksmine
Osavallakogu liikme tasu ja hüvitus makstakse välja kantselei eelarves selleks ettenähtud summadest üks kord kuus järgneva kuu 3. kuupäeval.
§ 6. Osavallakogu liikme teenistuslähetusse saatmine
(1) Teenistuslähetus on osavallakogu liikme saatmine kindlaksmääratud ajavahemikus täitma teenistusülesannet väljaspool alalise teenistuskoha asukohta või koolitusele väljaspool alalise teenistuskoha asukohta.
(2) Osavallakogu esimees saadetakse teenistuslähetusse Pärnu Linnavolikogu esimehe käskkirjaga ja osavallakogu liige osavallakogu esimehe käskkirjaga.